8. novembris

**8. novembris** ir gada 312. diena (313. garajā gadā) pēc Gregora kalendāra. Līdz gada beigām ir atlikušas 53 dienas.

## Vārda dienas
Agra, Aleksandra

## Notikumi
* 1860. gads — atklāja pirmo dzelzceļa līniju Latvijā.
* 1889. gads — Montāna uzņemta ASV kā 41. štats.
* 1895. gads — eksperimentējot ar elektrību, Vilhelms Rentgens atklāja X-starus (rentgenstarus).
* 1917. gads — Ļeņins kļuva par Padomju Krievijas Tautas Komisāru padomes priekšsēdētāju.
* 1923. gads — Alus pučs: Minhenē Ādolfa Hitlera vadībā notika neveiksmīgs Vācijas valdības gāšanas mēģinājums.
* 1942. gads — Otrais pasaules karš: ASV un britu spēki izcēlās Franču Ziemeļāfrikā (tagadējā Marokā un Alžīrijā).
* 1957. gads — Apvienotā Karaliste izmēģināja savu pirmo ūdeņraža bumbu Kirisimasi, Klusajā okeānā.
* 1965. gads — izveidota Indijas Okeāna Britu teritorija.
* 1982. gads — pieņemts tagadējais Gibraltāra karogs.
* 2020. gads — COVID-19 pandēmija: pasaulē ar COVID-19 oficiāli reģistrēto saslimšanas gadījumu skaits pārsniedza .

## Dzimuši
* 35. gads — Nerva (*Nerva*), Romas imperators (miris 98. gadā)
* 1050. gads — Svjatopolks Izjaslavičs (*Святополк II Ізяславич*), Kijivas lielkņazs (miris 1113. gadā)
* 1622. gads — Kārlis X Gustavs (*Karl X Gustav*), Zviedrijas karalis (miris 1660. gadā)
* 1656. gads — Edmonds Halejs (*Edmond Halley*), angļu astronoms (miris 1742. gadā)
* 1847. gads — Brems Stokers (*Bram Stoker*), īru rakstnieks (miris 1912. gadā)
* 1848. gads — Gotlobs Frēge (*Gottlob Frege*), vācu matemātiķis un filozofs (miris 1925. gadā)
* 1868. gads:
** Artūrs Makīvojs (*Arthur MacEvoy*), franču kriketa spēlētājs (miris 1904. gadā)
** Fēlikss Hausdorfs (*Felix Hausdorff*), vācu matemātiķis (miris 1942. gadā)
* 1873. gads — Pjērs Žoržs Luijs d'Užē (*Pierre Georges Louis d'Hugues*), franču paukotājs (miris 1961. gadā)
* 1878. gads — Ebers Landaus (*Eber Landau*), Latvijā dzimis patologs (miris 1959. gadā)
* 1900. gads — Mārgarita Mičela (*Margaret Mitchell*), ASV rakstniece (mirusi 1949. gadā)
* 1916. gads — Pēteris Veiss (*Peter Weiss*), vācu dramaturgs (miris 1982. gadā)
* 1931. gads — Paolo Tavjāni (*Paolo Taviani*), itāļu kinorežisors un scenārists (miris 2024. gadā)
* 1932. gads — Juris Dancis, Austrālijas latviešu basketbolists (miris 2021. gadā)
* 1935. gads — Alēns Delons (*Alain Delon*), franču aktieris (miris 2024. gadā)
* 1942. gads — Sandro Macola (*Sandro Mazzola*), itāļu futbolists
* 1945. gads — Romāns Grabovskis, latviešu aktieris un teātra režisors (miris 2017. gadā)
* 1946. gads — Gīss Hidinks (*Guus Hiddink*), nīderlandiešu futbolists un treneris
* 1948. gads — Deils Gārdners (*Dale Allan Gardner*), ASV kosmonauts (miris 2014. gadā)
* 1954. gads — Kadzuo Išiguro (*Kazuo Ishiguro*), Apvienotās Karalistes japāņu rakstnieks
* 1965. gads — Pārkere Posija (*Parker Christian Posey*), ASV aktrise
* 1968. gads — Ilmārs Šlāpins, latviešu publicists un filozofs
* 1974. gads — Metjū Rīss (*Matthew Rhys*), Velsas aktieris
* 1983. gads — Blanka Vlašiča (*Blanka Vlašić*), horvātu augstlēcēja

## Miruši
* 397. gads — Svētais Mārtiņš (*Sanctus Martinus*), kristiešu svētais (dzimis 316. gadā)
* 1308. gads — Dunss Skots (*Duns Scotus*), filozofs (dzimis 1266. gadā)
* 1674. gads — Džons Miltons (*John Milton*), angļu dzejnieks, politiķis (dzimis 1608. gadā)
* 1890. gads — Sezārs Franks (*César Franck*), franču komponists (dzimis 1822. gadā)
* 1908. gads — Viktorjēns Sardū (*Victorien Sardou*), franču dramaturgs (dzimis 1831. gadā) 
* 1922. gads — Volters Makrīrijs (*Walter McCreery*), amerikāņu polo spēlētājs (dzimis 1871. gadā)
* 1926. gads — Matīss Kaudzīte, latviešu rakstnieks un skolotājs (dzimis 1848. gadā)
* 1932. gads — Maksimiliāns Vološins (*Максимилиа́н Воло́шин*), krievu dzejnieks (dzimis 1877. gadā)
* 1933. gads — Henri Smulderss (*Henri Smulders*), nīderlandiešu burātājs (dzimis 1863. gadā)
* 1936. gads — Viktors Lardanšē (*Victor Lardanchet*), franču regbists (dzimis 1863. gadā)
* 1945. gads — Augusts fon Makenzens (*August von Mackensen*), vācu karavīrs (dzimis 1849. gadā)
* 1953. gads — Ivans Buņins (*Иван Бунин*), krievu rakstnieks (dzimis 1870. gadā)
* 1962. gads — Mordehajs Nuroks (מרדכי נורוק), rabīns, Latvijas un Izraēlas politiķis (dzimis 1884. gadā)
* 1970. gads — Napoleons Hills (*Napoleon Hill*), amerikāņu grāmatu autors (dzimis 1883. gadā)
* 1986. gads — Vjačeslavs Molotovs (*Вячеслав Молотов*), PSRS politiķis (dzimis 1890. gadā)
* 1998. gads — Žans Marē (*Jean Marais*), franču aktieris (dzimis 1913. gadā)